CELEX: 32013D0347
Language: hu
Date: 2013-06-28 00:00:00
Title: 2013/347/EU: A Bizottság végrehajtási határozata ( 2013. június 28. ) a Horvátország által egyes állatbetegségek elleni védekezés céljából benyújtott készenléti tervek jóváhagyásáról (az értesítés a C(2013) 3992. számú dokumentummal történt)  EGT-vonatkozású szöveg

2.7.2013   
            
            
               HU
            
            
               Az Európai Unió Hivatalos Lapja
            
            
               L 183/13
            
         
      A BIZOTTSÁG VÉGREHAJTÁSI HATÁROZATA
   
   (2013. június 28.)
   a Horvátország által egyes állatbetegségek elleni védekezés céljából benyújtott készenléti tervek jóváhagyásáról
   (az értesítés a C(2013) 3992. számú dokumentummal történt)
   (EGT-vonatkozású szöveg)
   (2013/347/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Newcastle-betegség (baromfipestis) elleni védekezésre irányuló közösségi intézkedések bevezetéséről szóló, 1992. július 14-i 92/66/EGK tanácsi irányelvre (1) és különösen annak 21. cikke (4) bekezdésének második albekezdésére,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (2) és különösen annak 22. cikke (3) bekezdésének második albekezdésére,
   tekintettel a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelvre (3) és különösen annak 72. cikke (7) bekezdésére,
   tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (4) és különösen annak 62. cikke (4) bekezdésének második albekezdésére,
   mivel:
   
               (1)
            
            
               A 92/66/EGK irányelv meghatározza a Newcastle-betegség kitörése esetén foganatosítandó uniós védekezési intézkedéseket. A 92/66/EGK irányelv többek között előírja, hogy minden tagállamnak készenléti tervet kell készítenie, amely meghatározza a betegség kitörése esetén végrehajtandó tagállami intézkedéseket.
            
         
               (2)
            
            
               A 2001/89/EK irányelv meghatározza a klasszikus sertéspestis elleni védekezésre irányuló uniós minimumintézkedéseket. A 2001/89/EK irányelv többek között előírja, hogy minden tagállamnak készenléti tervet kell készítenie, amely meghatározza a betegség kitörése esetén foganatosítandó tagállami intézkedéseket.
            
         
               (3)
            
            
               A 2003/85/EK irányelv meghatározza a bármely típusú vírus által okozott ragadós száj- és körömfájás kitörése esetén foganatosítandó uniós védekezési minimumintézkedéseket. Az említett irányelv ezen túlmenően egyes megelőző intézkedéseket is megállapít, amelyek célja az illetékes hatóságok és a gazdálkodó közösség tudatosságának növelése és felkészültségének fokozása a ragadós száj- és körömfájás tekintetében. A 2003/85/EK irányelv többek között előírja, hogy a tagállamoknak készenléti tervet kell készíteniük, amelyben meghatározzák a ragadós száj- és körömfájással kapcsolatos magas szintű tudatosság és felkészültség fenntartásához, valamint a környezet védelméhez szükséges nemzeti intézkedéseket, amelyeket ragadósszáj- és körömfájás-kitörés esetén kell végrehajtani.
            
         
               (4)
            
            
               A 2005/94/EK irányelv bizonyos megelőző intézkedéseket határoz meg, amelyek a madárinfluenza megfigyelésére és korai észlelésére, valamint az illetékes hatóságok és a gazdálkodó közösség esetében a betegség kockázatainak tudatosítására és az azokra való felkészültség növelésére irányulnak. Az említett irányelv emellett meghatározza a baromfi és más, fogságban tartott madarak körében előforduló madárinfluenza kitörése esetén alkalmazandó védekezési minimumintézkedéseket, valamint a madárinfluenza-vírusok emlősökre való esetleges átterjedésének korai felismerését. A 2005/94/EK irányelv többek között előírja, hogy X. mellékletének megfelelően minden tagállamnak készenléti tervet kell készítenie, amely meghatározza a betegség kitörése esetén foganatosítandó tagállami intézkedéseket.
            
         
               (5)
            
            
               Az állatok leölésük során való védelméről szóló, 2009. szeptember 24-i 1099/2009/EK tanácsi rendelet (5) meghatározza az élelmiszer-, gyapjú-, bőr-, prém- vagy más termékek előállítása céljából tenyésztett vagy tartott állatok leölésére, valamint a kiirtás és az ezzel összefüggő műveletek céljából történő leölésre vonatkozó szabályokat. Az 1099/2009/EK rendelet többek között előírja, hogy az uniós állat-egészségügyi jogszabályok által előírt készenléti tervbe a tervezett kábítási és leölési módszereket és a vonatkozó rendeletben megállapított szabályoknak való megfelelést biztosító szabványműveleti előírásokat is bele kell foglalni, a készenléti tervben szereplő, a járvány méretére és a kitörésének helyére vonatkozó feltételezés alapján.
            
         
               (6)
            
            
               Tekintettel 2013. július 1-jén történő uniós csatlakozására, Horvátország – vizsgálat és jóváhagyás céljából – benyújtotta a Bizottság számára a Newcastle-betegség, a klasszikus sertéspestis, a ragadós száj-és körömfájás és a madárinfluenza vonatkozásában készített készenléti terveit.
            
         
               (7)
            
            
               Az említett tervek, amelyeket Horvátország a Bizottság által végzett vizsgálatot követően megfogalmazott bizottsági ajánlások alapján módosított, megfelelnek a 92/66/EGK, a 2001/89/EK, a 2003/85/EK és a 2005/94/EK irányelvben meghatározott kritériumoknak. Ezen túlmenően a tervek tartalmazzák az 1099/2009/EK rendelet követelményeinek való megfeleléshez szükséges elemeket is. A tervek, amennyiben hatékonyan végrehajtják és rendszeresen aktualizálják őket, lehetővé teszik a 92/66/EGK, a 2001/89/EK, a 2003/85/EK és a 2005/94/EK irányelv, valamint az 1099/2009/EK rendelet célkitűzéseinek teljesítését. Ezért helyénvaló az említett terveket e határozattal jóváhagyni.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Horvátország által 2013. május 11-én benyújtott alábbi készenléti tervek jóváhagyásra kerülnek:
   
               a)
            
            
               a 92/66/EGK irányelv 21. cikkének (1) bekezdésében előírtaknak megfelelően a Newcastle-betegség kitörése esetén foganatosítandó tagállami intézkedéseket meghatározó készenléti terv;
            
         
               b)
            
            
               a 2001/89/EK irányelv 22. cikkének (1) bekezdésében előírtaknak megfelelően a klasszikus sertéspestis kitörése esetén foganatosítandó tagállami intézkedéseket meghatározó készenléti terv;
            
         
               c)
            
            
               a 2003/85/EK irányelv 72. cikke (1) bekezdésének megfelelően a ragadós száj- és körömfájással kapcsolatos magas szintű tudatosság és felkészültség fenntartásához, valamint a környezet védelméhez szükséges, ragadós száj- és körömfájás kitörése esetén foganatosítandó nemzeti intézkedéseket meghatározó készenléti terv;
            
         
               d)
            
            
               a 2005/94/EGK irányelv 62. cikke (1) bekezdésében előírtaknak megfelelően a madárinfluenza kitörése esetén foganatosítandó tagállami intézkedéseket meghatározó készenléti terv.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2013. június 28-án.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 260., 1992.9.5., 1. o.
   
      (2)  HL L 316., 2001.12.1., 5. o.
   
      (3)  HL L 306., 2003.11.22., 1. o.
   
      (4)  HL L 10., 2006.1.14., 16. o.
   
      (5)  HL L 303., 2009.11.18., 1. o.